|  |
| --- |
| **CENTAR ZA POLJOPRIVREDU I RURALNI RAZVOJ** |
| **Primorsko-goranske županije** |
|  |
|  |

**UPUTA ZA PRIJAVITELJE**

**NA**

**JAVNI NATJEČAJ ZA FINANCIRANJE PROGRAMA „RAZVOJ POLJOPRIVREDE U GRADU KRKU**

 **U 2019. GODINI**

* 1. **OKVIR ZA DODJELU FINANCIJSKIH SREDSTAVA**

Okvir za dodjelu financijskih sredstava udrugama:

1. Ugovor o suradnji na programu „Programi u poljoprivredi u 2019. godini“ zaključeni između Grada Krka i Centra za poljoprivredu i ruralni razvoj Primorsko-goranske županije broj 44/19 od 18. travnja 2019. godine,
2. Pravilnik o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Službene novine Primorsko – goranske županije“ broj 34/15) i
3. Odluka o raspisivanju javnog natječaja za financiranje programa i projekata iz poljoprivrede na području Grada Krka u 2019. godini.

* 1. **CILJEVI I PRIORITETI**

Prijavljeni programi (projekti i aktivnosti) (u daljnjem tekstu: Programi) moraju doprinijeti realizaciji proračunskog programa "Programi u poljoprivredi" s ciljem poticanja razvoja poljoprivrede na području Grada Krka (u daljnjem tekstu: Grad).

Cilj prijavljenog Programa mora biti jasno postavljen s mjerljivim pokazateljima uspješnosti u odnosu na početno stanje.

* 1. **VISINA IZNOSA NOVČANIH SREDSTAVA FINANCIRANJA PO PRIJAVITELJU, ODNOSNO PO PROJEKTU/AKTIVNOSTI**

Ukupan iznos financiranja po ovom Javnom natječaju iznosi 180.000,00 kuna za tekuće donacije.

Najmanji iznos: 15.000,00 kuna po Projektu.

Najveći iznos: 32.000,00 kuna po Projektu.

* 1. **PRIHVATLJIVI PRIJAVITELJI**

Pravo podnošenja prijave na Javni natječaj imaju udruge koje se bave poljoprivrednim djelatnostima s područja Grada (u daljnjem tekstu: Prijavitelji).

* 1. **PRIHVATLJIVI PROGRAMI I AKTIVNOSTI**

Prihvatljivi Programi jesu nabava roba, radova i usluga u funkciji provedbe prijavljenih projekata namjenski za:

* + 1. **Uzgoj povrća u zaštićenim prostorima – radionice in situ i predavanja** (maksimalni iznos 28.000,00 kuna)
		2. **Certificiranje maslinovog ulje** (maksimalni iznos 15.000,00 kuna)
		3. **Uređenje i opremanje prostora za prodaju autohtonih proizvoda** (maksimalni iznos 30.000,00 kuna)
		4. **Zaštita izvornosti krčkih šurlica** (maksimalni iznos 20.000,00 kuna)
		5. **Mogućnost održivog uzgoja u ekološkom povrćarstvu (ispitivanje na terenu održivih metoda uzgoja i ekoloških preparata sa ciljem konverzije čim većeg broja OPG-a na ekološku proizvodnju** (maksimalni iznos 20.000,00 kuna)
		6. **Tržnica autohtonih proizvoda** (maksimalni iznos 15.000,00 kuna)
		7. **Navodnjavanje poljoprivrednih površina** (20.000,00 kuna)
		8. **Edukacija za OPG** (maksimalni iznos 32.000,00 kuna)
	1. **PRIHVATLJIVI I NEPRIHVATLJIVI TROŠKOVI**

Prihvatljivi su troškovi: materijalni troškovi, troškovi usluga, troškovi edukacija i oglašavanja, troškovi sudjelovanja na manifestacijama koji proizlaze iz prihvatljivih Programa/Aktivnosti preciziranih u točki V. ove Upute, sukladno stavkama iz financijskog plana, odnosno iz troškovnika provedbe Programa nastalih u razdoblju od 1. siječnja 2019. do 31. prosinca 2019. godine, a koji su računovodstveno evidentirani kod izabranog Prijavitelja prema važećim propisima o računovodstvu te mogu biti identificirani i provjereni.

Neprihvatljivi su troškovi koji ne proizlaze iz prihvatljivih Programa preciziranih u točki V. ove Upute, a osobito:

* dugovi i stavke za pokrivanje gubitaka ili dugova
* dospjele kamate
* stavke koje se već financiraju iz javnih izvora
* kupovina zemljišta ili građevina, osim kada je to nužno za izravno provođenje programa/projekta, kada se vlasništvo mora prenijeti na Korisnika i/ili partnere najkasnije po završetku programa/projekta
* gubici na tečajnim razlikama
* zajmovi trećim stranama
* troškovi reprezentacije, hrane i alkoholnih pića (osim u iznimnim slučajevima kada se kroz pregovaranje s Centrom za poljoprivredu i ruralni razvoj Primorsko-goranske županije (u daljnjem tekstu: Centar) dio tih troškova može priznati kao prihvatljiv trošak)
* troškovi smještaja (osim u slučaju višednevnih i međunarodnih programa ili u iznimnim slučajevima kada se kroz pregovaranje s Centrom dio tih troškova može priznati kao prihvatljiv trošak)
	1. **TRAJANJE I LOKACIJA PROVEDBE PROGRAMA**

Provedba Programa mora biti ostvarena tijekom 2019. godine sa završetkom najkasnije do 31. prosinca 2019. godine.

Lokacija na kojoj se provodi Program mora biti na području Grada Krka.

* 1. **OBVEZNA DOKUMENTACIJA ZA PRIJAVU**

Prijava Programa obavlja se na odgovarajućem Obrascu prijave koji je sastavni dio ove Upute i može se preuzeti na službenoj web - stranici Centra (Obrazac 1)

Obrazac prijave mora biti u cijelosti ispunjen, potpisan i ovjeren, uključujući

priloženu dokumentaciju.

Prijavitelj je obvezan uz Obrazac 1 prijave, dostaviti:

1. Presliku izvoda o registraciji Prijavitelja iz važećeg registra/upisnika, ne starijeg od šest (6) mjeseci od dana objave Javnog natječaja.
2. Potvrdu mjesno nadležne Porezne uprave o nepostojanju duga Prijavitelja prema državi, ne stariju od 30 dana od dana objave Javnog natječaja.
3. Dokaz da se za osobe ovlaštene za zastupanje Prijavitelja i voditelja Programa ne vodi kazneni postupak i nije pravomoćno osuđen za prekršaj ili kazneno djelo iz članka 48. stavka 2. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (što se dokazuje uvjerenjem/potvrdom nadležnog suda da se ne vodi postupak protiv osobe ovlaštene za zastupanje Prijavitelja koja je potpisala prijavu Programa i koja je ovlaštena potpisati ugovor o financiranju, te voditelja Programa, ne starijim od 6 mjeseci računajući od dana objave javnog natječaja).
4. Obrazac Izjave o nepostojanju dvostrukog financiranja (Obrazac 2)
5. Obrazac Izjave o urednom ispunjenju obveza iz prethodno sklopljenih ugovora o financiranju iz proračuna Županije i drugih javnih izvora (Obrazac 3)
	1. **FORMALNI UVJETI JAVNOG NATJEČAJA**

Sredstva za financiranje Programa dodjeljivat će se Prijaviteljima uz uvjet:

* da su upisani u Registar udruga odnosno drugi odgovarajući registar i u Registar neprofitnih organizacija;
* da su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom;
* da su uredno ispunili obveze iz svih prethodno sklopljenih ugovora o financiranju iz Proračuna i drugih javnih izvora (što se dokazuje odgovarajućom izjavom potpisanom od osobe ovlaštene za zastupanje Prijavitelja, ne starijom od dana objave javnog natječaja);
* da uredno ispunjavaju obveze plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu, proračunima jedinica lokalne samouprave i Proračunu (što se dokazuje potvrdom porezne uprave);
* da se za osobe ovlaštene za zastupanje Korisnika i voditelja Programa ne vodi kazneni postupak i nije pravomoćno osuđen za prekršaj ili kazneno djelo iz članka 48. st. 2. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (što se dokazuje uvjerenjem/potvrdom nadležnog suda da se ne vodi postupak protiv osobe ovlaštene za zastupanje Prijavitelja koja je potpisala prijavu Programa i koja je ovlaštena potpisati ugovor o financiranju, te voditelja Programa, ne starijim od 6 mjeseci računajući od dana objave javnog natječaja);
* da imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;
* da imaju prikladan način javnog objavljivanja programskog i financijskog izvješća o radu za proteklu godinu;
* da imaju zadovoljavajuće organizacijske kapacitete i ljudske resurse za provedbu Programa.
	1. **PROVJERA ISPUNJAVANJA FORMALNIH UVJETA JAVNOG NATJEČAJA**

Provjeru ispunjavanja formalnih uvjeta Javnog natječaja provodi Povjerenstvo za otvaranje prijava i provjeru propisanih uvjeta Javnog natječaja za financiranje u 2019. godini

U postupku provjere ispunjavanja formalnih uvjeta provjerava se:

* je li prijava dostavljena na odgovarajući Javni natječaj i u zadanome roku
* prihvatljivost Prijavitelja
* je li zatraženi iznos sredstava unutar financijskih pragova postavljenih u javnom natječaju
* jesu li dostavljeni, potpisani i ovjereni svi obvezni obrasci te
* jesu li ispunjeni drugi formalni uvjeti javnog natječaja

Neće se uzeti u razmatranje, odnosno odbiti će se kao neprihvatljive:

* prijave Programa zaprimljene izvan roka za dostavu prijava
* prijave Programa zaprimljene s nepotpunom dokumentacijom
* prijave Programa izrađene suprotno objavljenom Javnom natječaju i ovoj Uputi

Centar zadržava pravo odbiti sve zaprimljene prijave Programa i poništiti Javni natječaj.

Prijaviteljima čije prijave budu odbijene iz razloga neispunjavanja propisanih uvjeta Javnog natječaja, o toj činjenici moraju biti obaviješteni pisanim putem u roku od najviše osam radnih dana od dana donošenja odluke o upućivanju prijava na ocjenjivanje Povjerenstvu za ocjenjivanje prijavljenih programa/projekata za odabir korisnika za financiranje u 2019. godini iz područja poljoprivrede.

Narednih osam dana od dana prijema obavijesti o odbijanju, prijavitelji mogu podnijeti prigovor ravnatelju Centra koja će u roku od pet dana od primitka prigovora odlučiti o istome, odnosno prigovor prihvatiti ili odbiti.

U slučaju prihvaćanja prigovora, prijava će biti upućena u daljnju proceduru.

Prijava Programa i priložena dokumentacija se ne vraća prijaviteljima.

* 1. **PREGLED, KRITERIJI ZA VREDNOVANJE I OCJENJIVANJE TE ODABIR PROGRAMA**

 Financirat će se Programi na području Grada koji pridonose unaprjeđenju poljoprivrede na području Grada.

Opći kriteriji za financiranje su slijedeći:

* usmjerenost Programa na neposrednu društvenu korist i stvarnim potrebama u zajednici u kojoj se provodi,
* jasno definiran i realno dostižan cilj Programa,
* jasno definirani korisnici Programa,
* jasno određena vremenska dinamika i mjesto provedbe Programa,
* realan odnos troškova i planiranih aktivnosti Programa,
* kadrovska sposobnost prijavitelja za provedbu Programa,
* dosadašnji rezultati i iskustvo prijavitelja u provođenju sličnih programa/projekata

Dodatno će se vrednovati sljedeće:

* izvornost (inovativnost) Programa,
* dosadašnja suradnja sa Centrom.

Svaki od navedenih kriterija bodovat će se s ocjenama od 1 do 10 te će ukupni zbroj biti osnova za rangiranje prijavljenih Programa. U slučaju da dva ili više prijavljenih Programa ostvare isti broj bodova rangiranje će se izvršiti prema redoslijedu prijave.

* 1. **OCJENJIVANJE PRIJAVA KOJE SU ISPUNILE FORMALNE UVJETE JAVNOG NATJEČAJA**

Ocjenjivanje prijava koje su ispunile formalne uvjete Javnog natječaja provodi Povjerenstvo za ocjenjivanje prijavljenih programa/projekata za odabir korisnika za financiranje u 2019. godini razvoja poljoprivrede u Gradu Krku.

 Zadaća navedenog Povjerenstva je razmotriti i ocijeniti prijave koje su ispunile formalne uvjete koji su propisani ovom Uputom, te dostaviti prijedlog za odobravanje sredstava ravnatelju Centra na odlučivanje.

Nakon donošenja odluke o Programima kojima su odobrena financijska sredstva, Centar će na mrežnim stranicama javno objaviti rezultate javnog natječaja s podacima o Prijaviteljima i Programima kojima su odobrena sredstva i iznosima odobrenih sredstava.

Centar će, u roku od 8 radnih dana od donošenja odluke o dodjeli financijskih sredstava obavijestiti Prijavitelje čije prijave nisu prihvaćene za financiranje o razlozima nefinanciranja uz navođenje ostvarenog broja bodova po pojedinim kategorijama ocjenjivanja.

Prijavitelji kojima nisu odobrena financijska sredstva može se na njihov zahtjev u roku od 8 dana od dana primitka pisane obavijesti o rezultatima javnog natječaja omogućiti uvid u zbirnu ocjenu njihove prijave uz pravo Centra da zaštiti tajnost podataka o osobama koje su ocjenjivale prijavu.

Prijavitelji koji su nezadovoljni odlukom o dodjeli financijskih sredstava imaju pravo na prigovor. Prigovor se podnosi Centru u pisanom obliku, u roku od 8 radnih dana od dana dostave pisane obavijesti. Prigovor se može odnositi isključivo na bodovanje kriterija. Prigovor mora biti obrazložen i ovjeren od osobe ovlaštene za zastupanje. Centar bez odgode dostavlja prigovor na odlučivanje posebnom tijelu imenovanom od strane ravnatelja Centra.

* 1. **SKLAPANJE UGOVORA O FINANCIRANJU**

Sa Prijaviteljima kojima su odobrena financijska sredstva Centar će potpisati ugovor o financiranju u roku od 30 dana od dana donošenja odluke o financiranju Programa.

Ugovor se sastoji od općih uvjeta, koji moraju biti isti za sve Prijavitelje u okviru javnog natječaja, i posebnog dijela.

* 1. **ZABRANA DVOSTRUKOG FINANCIRANJA**

Zabrana dvostrukog financiranja odnosi se na financiranje dijela ili cijelog Programa koji se već financiraju iz nekog javnog izvora i po posebnim propisima - kada je u pitanju isti Program ili njegov dio, koji se provode na istom području, u isto vrijeme i za iste Prijavitelje, osim ako se ne radi o koordiniranom sufinanciranju iz više različitih izvora.

Posebno se zabrana dvostrukog financiranja odnosi na Programe koje će se financirati na temelju programa javnih potreba putem drugih javnih izvora, a dokazuje se popunjavanjem izjave.

Prijavitelj popunjavanjem Obrasca 2 daje pismenu izjavu pod materijalnom i kaznenom odgovornošću o nepostojanju dvostrukog financiranja.

* 1. **PRIJAVA NA JAVNI NATJEČAJ**

Prijave se dostavljaju isključivo na propisanim obrascima, koji su zajedno s Uputama za prijavitelje i ostalom dokumentacijom, dostupni na mrežnoj stranici Centra: [www.cprr.hr](http://www.cprr.hr)

 Prijave se mogu dostaviti na dva načina:

1. poštom preporučeno u zatvorenoj omotnici na adresu:

**CENTAR ZA POLJOPRIVREDU I RURALNI RAZVOJ**

**Stara Sušica, Karolinska cesta 87**

**51314 Ravna Gora**

**s naznakom:**

**„Prijava Programa na Javni natječaj u 2019.g. – Razvoj poljoprivrede u**

**Gradu Krku“**

**- NE OTVARATI -**

1. osobnom dostavom zatvorene omotnice s upisanom adresom iz točke 1. Centru za poljoprivredu i ruralni razvoj Primorsko-goranske županije na adresi Stara Sušica, Karolinska cesta 87, 51314 Ravna Gora

Javni natječaj je otvoren 30 dana.

* 1. **POPIS OBAVEZNIH OBRAZACA ZA PRIJAVU**

Sastavni dio ove Upute čini i priložena dokumentacija i to:

1. Obrazac prijave – programa razvoja poljoprivrede u Gradu Krku u 2019. godini (Obrazac 1)
2. Obrazac Izjave o nepostojanju dvostrukog financiranja (Obrazac 2)
3. Obrazac Izjave o urednom ispunjenju obveza iz svih prethodno sklopljenih ugovora o financiranju iz proračuna Županije i drugih javnih izvora (Obrazac 3)
4. Obrazac Izvješća – O provedbi projekta unapređenja i razvoja poljoprivrede u 2019. godini (Obrazac 4)

**NAPOMENA**

Dodatna obrazloženja i informacije u vezi s predmetom Javnog natječaja mogu se dobiti putem telefona na broj: 051/791-066, odnosno putem E-pošte na E-adresu: cprr@hi.ht.hr ili voloder@hi.ht.hr